**รายงานการประชุมคณะกรรมการพัฒนาเทศบาลเมืองวิเชียรบุรี  
ครั้งที่ 2/2561  
วันพุธที่ 14 มีนาคม พ.ศ. 2561 เวลา 09.00 น.  
ณ ห้องประชุมตรีเพชร เทศบาลเมืองวิเชียรบุรี**

**...............................................**

|  |  |
| --- | --- |
| **เริ่มประชุมเวลา 09.00 น.**  **ระเบียบวาระที่ 1**  ดาบตำรวจวัฒนพงษ์ เกิดพูล  ประธานกรรมการ  **ระเบียบวาระที่ 2**  ดาบตำรวจวัฒนพงษ์ เกิดพูล  ประธานกรรมการ  มติที่ประชุม  **ระเบียบวาระที่ 3**  ดาบตำรวจวัฒนพงษ์ เกิดพูล  ประธานกรรมการ  นายไพศาล นิลสนธิ  กรรมการ  นางสาวพัชรี สายสังข์  กรรมการ  นายไพศาล นิลสนธิ  กรรมการ  นางสาวพัชรี สายสังข์  กรรมการ  นายไพศาล นิลสนธิ  กรรมการ  ดาบตำรวจวัฒนพงษ์ เกิดพูล  ประธานกรรมการ  มติที่ประชุม  **ระเบียบวาระที่ 4**  ดาบตำรวจวัฒนพงษ์ เกิดพูล  ประธานกรรมการ  นายไพศาล นิลสนธิ  กรรมการ  ดาบตำรวจวัฒนพงษ์ เกิดพูล  ประธานกรรมการ  มติที่ประชุม  **ระเบียบวาระที่ 5**  ดาบตำรวจวัฒนพงษ์ เกิดพูล  ประธานกรรมการ  นายชยพล พาพันธ์  กรรมการ  นายวิชญ์ธนทัต หุนทนทาน  กรรมการ    ดาบตำรวจวัฒนพงษ์ เกิดพูล  ประธานกรรมการ | **เรื่อง ประธานแจ้งให้ที่ประชุมทราบ**  เรียนคณะกรรมการพัฒนาเทศบาลเมืองวิเชียรบุรีและผู้เข้าร่วมประชุมทุกท่านครับ การประชุมครั้งนี้เป็นการประชุมครั้งที่ 2/2561 เพื่อพิจารณาร่างแผนพัฒนาท้องถิ่นสี่ปี (พ.ศ. 2561–2564) เพิ่มเติม ฉบับที่ 3 และร่างแผนดำเนินงาน เพิ่มเติม ฉบับที่ 1 เมื่อคณะกรรมการได้มีมติเห็นชอบกับร่างแผนพัฒนาท้องถิ่นสี่ปี (พ.ศ. 2561–2564) เพิ่มเติม ฉบับที่ 3 เรียบร้อยแล้ว เทศบาลเมืองวิเชียรบุรีจะจัดประชุมประชาคมเมืองอีกครั้งหนึ่ง ในวันที่ 21 มีนาคม พ.ศ. 2561 ณ หอประชุมอำเภอวิเชียรบุรี บริเวณศาลสมเด็จพระนเรศวรมหาราช (หลังใหม่) เมื่อขอความเห็นชอบกับโครงการและครุภัณฑ์ทั้งหมด เมื่อที่ประชุมประชาคมในระดับเมืองเห็นชอบกับร่างแผนพัฒนาท้องถิ่นดังกล่าวแล้ว ดังนั้น เทศบาลเมืองวิเชียรบุรี ก็จะประกาศใช้แผนพัฒนาท้องถิ่น ดังกล่าว ทั้ง 2 ฉบับ ต่อไป  **เรื่อง รับรองรายงานการประชุมครั้ง 1/2561 เมื่อวันที่ 2 กุมภาพันธ์ พ.ศ. 2561**  ให้ทุกท่านดูเอกสารว่าคณะกรรมการได้พูดหรือให้ข้อความไว้ตรวจสอบดูแล้วว่าเป็นไปตามวัตถุประสงค์หรือไม่ หากไม่ตรงตามวัตถุประสงค์หรือข้อความนั้นอาจจะผิดเพี้ยนไป ก็จะได้แก้ไขเพิ่มเติม ดังนั้นจึงให้คณะกรรมการทุกท่านตรวจสอบดู ณ เวลานี้ครับ ครับทางคณะกรรมการได้ตรวจสอบดูแล้วมีข้อความใดที่จะแก้ไขหรือเพิ่มเติมไหมครับ ถ้าไม่มี ผมจะเรียนถามคณะกรรมการที่ประชุมเมื่อวันที่ 2 กุมภาพันธ์ พ.ศ. 2561 ไม่มีข้อความใดที่จะแก้ไขเพิ่มเติม ดังนั้น ผมจะขอเรียนถามคณะกรรมการว่า ท่านใดเห็นชอบโปรดยกมือครับ ท่านใดไม่เห็นชอบโปรดยกมือครับ ต่อไปเป็นระเบียบวาระที่ 3 ครับ  เห็นชอบ 15 คน ไม่เห็นชอบ - คน งดออกเสียง - คน  เรื่อง การพิจารณาร่างแผนพัฒนาท้องถิ่นสี่ปี พ.ศ. 2561–2564 เพิ่มเติม ฉบับที่ 3  ขอให้ท่านคณะกรรมการได้เปิดดูเอกสารที่แจกไปนะครับ ในส่วนรายละเอียดจะขอเชิญท่านไพศาล นิลสนธิ ได้ชี้แจงครับ เชิญครับ  เรียนท่านประธานและคณะกรรมการทุกท่านครับ สำหรับในระเบียบวาระนี้ก็จะพิจารณาในเรื่องของร่างแผนพัฒนาท้องถิ่นสี่ปี เพิ่มเติม ฉบับที่ 3 ซึ่งเราได้พิจารณาผ่านมาแล้ว 2 ฉบับ ในส่วนฉบับ 3 นี้ซึ่งมีโครงการที่จะเพิ่มเติม ก็ต้องเรียนให้ทราบว่าโครงการทุกโครงการที่จะมีการเพิ่มเติมหรือเปลี่ยนแปลงก็จะต้องให้ทางคณะกรรมการแผนพัฒนาเทศบาลได้รับทราบว่ามีโครงการอะไรบ้าง ซึ่งในส่วนของเพิ่มเติม ฉบับที่ 3 นี้ มี 1 โครงการ เป็นโครงสร้างพื้นฐาน ในส่วนของยุทธศาสตร์ที่ 1 ยุทธศาสตร์การพัฒนาด้านโครงสร้าง  พื้นฐาน 1.1แผนงานเคหะชุมชน ตั้งไว้ในปีงบประมาณ 2561 จำนวน 1 โครงการ ใช้งบประมาณ 3,000,000 บาท ก็รวมทั้งสิ้นในยุทธศาสตร์ที่ 1 มี 1 โครงการ จำนวน  3,000,000 บาท ในส่วนยุทธศาสตร์ที่ 2 – 6 นั้น ไม่มีโครงการที่จะเพิ่มเติมนะครับ สำหรับโครงการที่จะเพิ่มเติมในฉบับที่ 3 นี้ก็คือโครงการก่อสร้างเวทีกลางเทศบาลเมืองวิเชียรบุรี หมู่ที่ 16 ตำบลท่าโรง บริเวณหน้าศาลสมเด็จพระนเรศวร โดยมีวัตถุประสงค์เพื่อสำหรับใช้ในการจัดงานกิจกรรมและโครงการต่างๆ ของเทศบาลหรือหน่วยงานต่างๆ ที่เกี่ยวข้อง โดยใช้งบประมาณในปี 2561 จำนวน 3,000,000 บาท สำหรับตัวชี้วัด ร้อยละ 80 สามารถรองรับการจัดงานกิจกรรมและโครงการต่างๆ ของเทศบาลฯ และหน่วยงานอื่นๆด้วย ดำเนินการโดยกองช่าง ต่อไปจะเป็นในส่วนของบัญชีครุภัณฑ์จะมีเพิ่มเติมอีก อันดับที่ 1 เป็นการจัดซื้อซุ้มเฉลิมพระเกียรติ จำนวน 1 ซุ้ม บริเวณทางเข้าสามแยกวิเชียรบุรี จำนวน 1 ซุ้ม โดยมีวัตถุประสงค์เพื่อแสดงออกถึงความจงรักภักดีและรำลึกถึงพระมหากรุณาธิคุณของสถาบันพระมหากษัตริย์ ตั้งไว้ในปี 2561– 2562 จำนวน 750,000 บาท อันนี้ก็เป็นประมาณการเผื่อตรงนี้ไว้ เดี๋ยวเชิญหัวหน้าสำนักปลัด ได้ชี้แจงครับ  ขออนุญาตชี้แจงนะคะ บัญชีครุภัณฑ์ที่เพิ่มเติม ฉบับที่ 3 ในครั้งที่ผ่านมา รายการแรกก็คือจัดซื้อซุ้มเฉลิมพระเกียรติ ครั้งแรกที่เราเอาเข้ามาให้คณะกรรมการพิจารณาก็คือว่าอยู่ในปีงบประมาณ 2562 จำนวน 750,000 บาท ทางสำนักปลัดฯ ได้พิจารณาแล้วจะขอให้ท่านกรรมการ เพิ่มเติมในปี 2561 ด้วยคะ เป็นยอดเงินเท่าเดิม จำนวน 750,000 บาท ขอบคุณค่ะ  โดยสรุปก็คือเป็นการเผื่อไว้ ในการจัดทำโครงการนะครับ สำหรับลำดับที่ 2 เป็นการจัดซื้อกล้องวงจรปิดพร้อมค่าติดตั้ง จำนวน 7 ตัว อันนี้ก็เป็นครุภัณฑ์โฆษณาและเผยแพร่นะครับ โดยมีวัตถุประสงค์เพื่อป้องกันปัญหาอาชญากรรมในเขตเทศบาลเมืองวิเชียรบุรี  ขออนุญาตแก้ไขลำดับที่ 2 การจัดซื้อกล้องวงจรปิดพร้อมค่าติดตั้ง จำนวน 7 ตัว ที่เป็นประเภทรุภัณฑ์โฆษณาและเผยแพร่ ขออนุญาตแก้ไขเป็นครุภัณฑ์ไฟฟ้าและวิทยุ ค่ะ  ในส่วนของเพิ่มเติมฉบับที่ 3 เป็นการจัดซื้อกล้อง CCTV พร้อมอุปกรณ์และติดตั้ง ของเทศบาลเมืองวิเชียรบุรี จำนวน 1 ชุด งบประมาณในปี 2561– 2562 จำนวน 440,000 บาท โครงการที่ 2 จัดซื้อเครื่องเสียงห้องประชุมพร้อมอุปกรณ์และติดตั้ง จำนวน 1 ชุด จำนวน 51,000 บาท ในปีงบประมาณ 2561 และจะมีในส่วนที่เป็นใบแทรก จัดซื้อซุ้มเฉลิมพระเกียรติ จำนวน 1 ซุ้ม บริเวณทางเข้าสามแยกวิเชียรบุรี จำนวน 1 ซุ้ม งบประมาณในปี 2561 – 2562 งบประมาณ 750,000 บาท ในส่วนของเพิ่มเติมจะมี จำนวน 3 โครงการนี้เท่านั้น แต่ว่าก็จะขออนุญาตแก้ไขในส่วนของเดิม คือโครงการที่ 2 – 7 เป็นโครงการเดิม ที่เราได้ผ่านไปแล้ว สำหรับโครงการที่จะเปลี่ยนแปลงในแผนพัฒนาท้องถิ่นสี่ปี ฉบับที่ 2 มีโครงการ 1 โครงการ ยุทธศาสตร์ที่ 1 การพัฒนาด้านโครงสร้างพื้นฐาน แผนงานเคหะและชุมชน โครงการก่อสร้างถนน คสล. พร้อมรางระบายน้ำ ถนนบุศราคัม ซอย 1 หมู่ที่ 13 ตำบล ท่าโรง ซึ่งเดิมเราเอาไว้ในปี 2561 อันนี้เผื่อว่างบประมาณไม่เพียงพอก็จะจัดตั้งไว้ในปี 2562 ด้วย อันนี้ก็ขอนำเรียนให้คณะกรรมการได้รับทราบนะครับ ในส่วนของร่างแผนพัฒนาท้องถิ่นสี่ปี ในส่วนของเพิ่มเติม ฉบับที่ 3 และเปลี่ยนแปลง ฉบับที่ 2 นะครับ    มีท่านใดสงสัยจะสอบถามไหมครับ ถ้าไม่มีผมจะขอมติในที่ประชุมนะครับ ท่านใดเห็นขอบโปรดยกมือครับ ท่านใดไม่เห็นชอบโปรดยกมือครับ ท่านใดงดออกเสียงโปรดยกมือครับ  เห็นชอบ 15 คน ไม่เห็นชอบ - คน งดออกเสียง - คน  **เรื่อง พิจารณาจัดทำร่างแผนดำเนินงาน ประจำปีงบประมาณ 2561 เพิ่มเติม**  **ฉบับที่ 1**  เนื่องจากทางเทศบาลเมืองวิเชียรบุรี ได้ประชุมพิจารณาโครงการและได้รับพิจารณาอนุมัติจากสภาเทศบาลเมืองวิเชียรบุรี เมื่อวันที่ 28 กุมภาพันธ์ 2561 ทั้งหมด จำนวน 8 โครงการ ก็เป็นหน้าที่ของฝ่ายบริหารว่าจะดำเนินการเมื่อไหร่ แต่ว่าแผนนี้จะใช้ได้ก็ต่อเมื่อผ่านในที่ประชุมและกรรมการวันนี้จึงได้ทำร่างแผนดำเนินการเข้ามาให้ในที่ประชุมพิจารณาว่าที่กำหนดไว้ตามเดือนต่างๆ ท่านเห็นว่าเหมาะสมแล้วก็จะได้ขอมติที่ประชุม ครับ  ขออนุญาตชี้แจงเพิ่มเติมครับ ในส่วนของแผนดำเนินงานนั้น เนื่องจากเราได้ประชุมพิจารณาในส่วนของคณะกรรมการเรียบร้อยแล้วและตอนนี้สภาเทศบาลเมืองวิเชียรบุรี ได้อนุมัติเรียบร้อยแล้ว จำนวน 8 โครงการ เป็นในส่วนของการจ่ายขาดเงินสะสม ซึ่งเราจะต้องดำเนินการหลังจากสภาเห็นชอบเรียบร้อยแล้ว เราก็จะสามารถจัดสรรงบประมาณในส่วนของเงินสะสมที่เราดำเนินการได้ทั้งสิ้น จำนวน 8 โครงการ แล้วก็มากำหนดว่าเราจะมาดำเนินการเมื่อไหร่ อันนี้ตามที่ได้วางแผนดำเนินการก็จะมีในส่วนของโครงการแรกเป็นโครงการก่อสร้างติดตั้งไฟฟ้าแสงสว่างทางเข้าสำนักงานเทศบาลเมืองวิเชียรบุรี หมู่ที่ 16 ตำบลท่าโรง นั้น รายละเอียดก็เป็นเสาไฟฟ้าพร้อมอุปกรณ์ สูง 9 เมตร จำนวน 14 ต้น งบประมาณ 1,082,000 บาท ดำเนินการในช่วงเดือนเมษายน - มิถุนายน พ.ศ. 2561 โครงการที่ 2 ปรับปรุงถนนสายวิเชียรบุรี – หนองโป่ง หมู่ที่ 3 ตำบลท่าโรง งบประมาณ 1,880,000 บาท ดำเนินการในช่วงเดือนเมษายน – มิถุนายน พ.ศ. 2561 โครงการที่ 3 โครงการปรับปรุงถนน คสล. ซอยบ้านคอเลือก หมู่ที่ 3 ตำบลสระประดู่ งบประมาณ 1,028,000 บาท ดำเนินการในช่วงเดือนเมษายน – กรกฎาคม พ.ศ. 2561 โครงการที่ 4 โครงการปรับปรุงถนนแยกบุศราคัม ซอย 3 หมู่ที่ 13 ตำบลท่าโรง งบประมาณ 1,195,000 บาท ดำเนินการในช่วงเดือนเมษายน – มิถุนายน พ.ศ. 2561 โครงการที่ 5 ปรับปรุงถนนแยกบุศราคัม ซอย 2 หมู่ที่ 13 ตำบลท่าโรง งบประมาณ 838,000 บาท ดำเนินการในช่วงเดือนเมษายน – มิถุนายน พ.ศ. 2561 โครงการที่ 6 ปรับปรุงถนนบุศราคัม ซอย 2 หมู่ที่ 13 ตำบลท่าโรง งบประมาณ 3,080,000 บาท ดำเนินการในช่วงเดือนเมษายน – กรกฎาคม พ.ศ. 2561 โครงการที่ 7 โครงการปรับปรุงถนนบุศราคัม ซอย 3 งบประมาณ 489,000 บาท ดำเนินการในช่วงเดือนเมษายน – มิถุนายน พ.ศ. 2561 โครงการที่ 8 ก่อสร้างสะพาน คสล.ทางเข้าวัดห้วยชันวราราม หมู่ที่ 4 ตำบลสระประดู่ งบประมาณ 1,150,000 บาท ในช่วงเดือนเมษายน – กรกฎาคม พ.ศ. 2561 ก็นำเรียนให้คณะกรรมการทุกท่านรับทราบครับ ขอบคุณครับ  มีกรรมการท่านใดจะซักถามไหมครับ ถ้าไม่มีกระผมขอมติในที่ประชุมเลยนะครับ ท่านใดเห็นขอบโปรดยกมือครับ ท่านใดไม่เห็นชอบโปรดยกมือครับ ท่านใดงดออกเสียงโปรดยกมือครับ  เห็นชอบ 15 คน ไม่เห็นชอบ - คน งดออกเสียง - คน  **เรื่อง อื่นๆ**  มีคณะกรรมการท่านใดอยากจะเสนอในที่ประชุมไหมครับ เชิญครับ  เรียนท่านประธานและคณะกรรมการทุกท่านครับ ขออนุญาตเรียนดังนี้ ครับ เมื่อ 2 วันที่ผ่านมานั้น ผมได้มีโอกาสเข้าไปนั่งคุยกับชาวบ้าน หมู่ที่ 2 ต.ท่าโรง ประชาชนเขาเสนอบอกมาว่าบริเวณตรงนี้ไฟฟ้าไม่ค่อยสว่าง ต้องการที่จะขอเสาไฟฟ้าเพื่อให้แสงสว่าง จำนวน 3 ต้น จึงขอให้เสนอเข้าวาระในที่ประชุมจะได้ไหม ดังนั้น ขออนุญาตนำเรื่องนี้เสนอเข้าที่ประชุมครับ  อยากขอเรียนชี้แจงอย่างนี้ครับ การนำโครงการเข้ามานั้น เดี๋ยวนี้มันไม่ง่ายเหมือนแต่ก่อนที่พอเสนอก็สามารถนำเข้าที่ประชุมคณะกรรมการพัฒนาได้เลย แต่เดี๋ยวนี้ต้องไปดำเนินการผ่านกระบวนการประชาคมหมู่บ้าน แล้วก็นำมาเข้าประชาคมใหญ่อีก แล้วจึงนำเข้าที่ประชุม แล้วถึงจะเอากำหนดไปเป็นแผนสี่ปี ซึ่งขบวนการมันจะเป็นแบบนี้ ดังนั้น ใครที่ไปพบความเดือดร้อนของประชาชนซึ่งอยู่ในเขตของท่านหรือที่ไหนก็แล้วแต่ ที่ท่านพบเจอมาขอปากเปล่าเหมือนเมื่อก่อนจะไม่ได้แล้ว ต้องมาเขียนหนังสือคำร้อง พร้อมทั้งรายชื่อประชาชนที่อยู่ในเขตนั้น ว่าใครเดือดร้อนบ้าง ยิ่งมีรูปถ่ายประกอบมาด้วยยิ่งดี เพื่อจะได้นำเข้าในที่ประชุม พอที่ประชุมเห็นด้วยก็จะได้เอาเข้าประชาคม ซึ่งกระบวนการก็เป็นดังนี้ครับ  ขอบคุณครับ เรื่องเกี่ยวกับการขอเสาไฟแสงสว่าง วันนี้ผมจะลงพื้นที่ไปสำรวจตรวจสอบดูและจะมาพิจารณากันอีกครั้งหนึ่งนะครับ มีท่านใดมีเรื่องอื่นๆ ที่จะเพิ่มเติมหรือปรึกษา เชิญนะครับ ถ้าไม่มีกระผมก็ขอขอบคุณคณะกรรมการ ผู้ร่วมประชุมทุกท่านนะครับ ขอปิดการประชุม ขอบคุณครับ  ปิดประชุม เวลา 12.00 น.    (ลงชื่อ) นางวิลาวัลย์ จันทร์ทักษ์ ผู้จดรายงานการประชุม  (นางวิลาวัลย์ จันทร์ทักษ์)    (ลงชื่อ) นายบรรยง พินิจผดุงธรรม ผู้ตรวจรายงานการประชุม  (นายบรรยง พินิจผดุงธรรม) |
|  |  |